Prvá dobrovoľnícka brigáda v roku 2024
Už 9.2.2024 sa uskutočnila prvá dobrovoľnícka brigáda v roku 2024 vďaka dobrovoľníkom z ING HUBS Slovensko.
Počasie bolo prajné a keďže sa jednalo o prvú takúto spoločnú aktivitu s firemnými dobrovoľníkmi zvolili sme prácičku na ,,rozcvičenie". Odborne nad tým dozeral náš spolkový vinohradník Zolo.
Táto zima nemala veľa mrazivých dní, ktoré by pomohli vyhubiť škodcov, ktorí napádajú vinič. Keďže najčastejšie sa nachádzajú pod starou kôrou, našou úlohou bolo povenovať sa každému kmienku a zbaviť ho starej odstávajúcej kôry.
Po nedávnej rezačke (strihaní) komunitného vinohradu bolo potrebné pozbierať hrubšie kmienky, ktoré sa nedajú zaorať ako biohnojivo pre budúcu úrodu. A veruže boli ich plné riadky, takže sa bolo čo obracať. Vďaka našim dnešným dobrovoľníkom sa nám spoločnými silami podarilo vyčistiť polovicu vinohradu a tak pripraviť vinohrad na ďalšiu potrebnú starostlivosť - postrek na drevo. Aj preto budeme radi , keď sa nájde čo najskôr aspoň 10 členná skupina dobrovoľníkov, ktorá by prišla pomôcť dorobiť tú druhú polovicu. Určite znovu pripravíme aj pitný režim na zohriatie :-)
Galéria: Dobrovoľníci ING HUBS Slovensko február 2024 9.2.2024 23:47
Prvá dobrovoľnícka brigáda v roku 2024 vďaka dobrovoľníkom z ING HUBS Slovensko